Волфганг Борхерт
Нощта

Превод от немски: Венцеслав Константинов, —

chitanka.info

Отново броди тъмносинята девица,

сестрата бледа на пиячи и поети,

из улиците онемели и мъгливи.

Полюшква се лениво пасмината нощна:

Момичета, за часове светици,

пламтят греховно в сенките на пътя,

догдето утринният вятър ги прогони.

Фенерите въздишат сред прегръдки

на буйни и отчаяни пиячи —

ала поетът шепне дългия си монолог:

Вземи ги, тъмносиня дево, всички безутешни

в своя вечно милосърден скут!

1946

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.